《缘识》
宋代·宋太宗

善恶由人作，修心勿乱为。
邪求无实事，如影定相随。
妄想终成伪，行贪未可知。
天生分异等，道德立尊卑。
日月须明照，声文垂大教。
非言患不及，长顺归仁孝。
志广来遐迩，忠臣持节操。
腥膻戎自伏，洞达总机要。
遂性减予忧，玄门境象幽。
躬躬勤政理，化被遍恩流。
省己光阴速，一春度一秋。
输他闲取静，每藉更温柔。
知者審详意，声聪如梦寐。
玄穹平覆载，种种乾坤惠。
烦恼深无岸，量宽苞天地。
眼前一切类，孰非孰为是。